**POUK NA DALJAVO – SLOVENŠČINA - 1. a/AT, 1. a – navodila**

1. teden – 19. 10. – 23. 10. 2020, 3 ure

Spoštovani dijaki, najprej nekaj informacij, kako bo potekal pouk slovenščine na daljavo. Pouk bomo izvajali s kombinacijo dveh načinov:

1. **Spletna učilnica**

V spletni učilnici Ekonomske šole Ptuj boste imeli pri predmetu slovenščina in učiteljici Silviji Javornik naložene naloge in gradivo za posamezni teden pouka na daljavo. Če vas bom pozvala k oddaji naloge, jo oddajte.

1. **Zoom – videokonferenca**

V isti spletni učilnici imate objavljen link za Zoom. Prijavite se ob dogovorjeni uri in dnevu. Zraven imejte samostojni delovni zvezek za slovenščino, ker bomo delali s pomočjo tega delovnega zvezka. V času videokonference imejte izklopljene mikrofone, razen v primeru, ko vas jaz pozovem oz. vklopim mikrofon. Kamere pa morate imeti vklopljene. Prijavljeni morate biti z vašim imenom in priimkom. Če se videokonference ne boste udeležili, vas moram vpisati kot manjkajoče.

V času videokonference upoštevajte pravila uspešne komunikacije - prosim vas tudi, da se primerno obnašate

V urniku eAsistenta boste videli, kdaj imamo pri slovenščini ZOOM, ker bo to vpisano.

Se bomo pa tudi sproti dogovarjali, kako in kaj se bomo učili pri slovenščini. Ustvarila bom tudi kanal 1. a/AT, 1. a - v eAsistentu, ki ga bomo prav tako uporabljali za naša sporočila.

Če povzamem, sledite mojim navodilom v eAsistentu in spletni učilnici.

Na začetku se bomo še vsi skupaj učili, kako in kaj, potem pa bo naše delo zagotovo v redu steklo. Če imate kakšna vprašanja, mi napišite. Prosim vas edino, da mi vaša sporočila pošiljate samo preko spletne učilnice in eAsistenta.

Verjamem, da bomo pouk slovenščine na daljavo dobro izpeljali, malo se pač moramo vsi skupaj potruditi. Seveda pa je najpomembnejše, da poskrbimo za svoje zdravje in pomagamo tistim, ki potrebujejo našo pomoč.

**NAVODILO ZA SAMOSTOJNO DELO - slovenščina – 19. 10. 2020**

1. Preglejte svoj samostojni delovni zvezek za slovenski jezik in rešite tiste naloge, ki jih še niste – do strani 75.
2. Na Zoomu se vidimo v četrtek, 22. 10. 2020, ob 9. 45. Poleg imejte samostojni delovni zvezek.